b'\n_START_ARTICLE_\nColette Marchand\n_START_SECTION_\nUran alku balettitanssijana\n_START_PARAGRAPH_\nColette Marchand syntyi Pariisissa vuonnq 1925 ja opiskeli Pariisin oopperan balettikoulussa. H\xc3\xa4n aloitti uransa klassisen baletin parissa ooperan baletissa, mutta h\xc3\xa4n her\xc3\xa4ti 19-vuotiaana ranskalaisen kritiikon ja impressaarin Ir\xc3\xa8ne Lidovan huomion. Lidova ker\xc3\xa4si yhteen nuorten tanssijoiden ja koreografien ryhm\xc3\xa4n. Marchand liittyi Les Ballets de Paris -ryhm\xc3\xa4\xc3\xa4n vuonna 1948 tanssittuaan sit\xc3\xa4 ennen oopperan baletissa ja brittil\xc3\xa4isess\xc3\xa4 Metropolitan Ballet\xe2\x80\x99ssa._NEWLINE_Boris Kohno toimi Lidovan ryhm\xc3\xa4n johtajana ja loi siit\xc3\xa4 modernin balettiseurueen Roland Petit\xe2\x80\x99n tekemien koreografioiden ymp\xc3\xa4rille. Kun Margot Fonteyn j\xc3\xa4tti Les Ballets de Paris\xe2\x80\x99n, Marchandille annettiin Les Demoiselles de la Nuit -baletin p\xc3\xa4\xc3\xa4tanssijana._NEWLINE_Petit\xe2\x80\x99n baletissa L\xe2\x80\x99Oeuf \xc3\xa0 la Coque Marchand aiheutti sensaation sek\xc3\xa4 Lontoossa ett\xc3\xa4 New Yorkissa. Siin\xc3\xa4 h\xc3\xa4n kuoriutuu j\xc3\xa4ttil\xc3\xa4ism\xc3\xa4isest\xc3\xa4 kananmunasta ja tanssii mustissa sukkahousuissa ja h\xc3\xb6yheniss\xc3\xa4. Yhdysvalloissa h\xc3\xa4n nousi kauneusikoniksi, ja monissa lehdiss\xc3\xa4 nostettiin esille Marchandin jalat. H\xc3\xa4net tunnettiinkin Yhdysvaltain lehdist\xc3\xb6ss\xc3\xa4 usein lempinimell\xc3\xa4 \xe2\x80\x9dLes Legs\xe2\x80\x9d (\xe2\x80\x9djalat\xe2\x80\x9d).\n_START_SECTION_\nElokuvissa ja my\xc3\xb6hemm\xc3\xa4t vuodet\n_START_PARAGRAPH_\nMarchandin status toi h\xc3\xa4nelle Yhdysvalloissa sek\xc3\xa4 Broadway- ett\xc3\xa4 elokuvarooleja. H\xc3\xa4n n\xc3\xa4ytteli vuosina 1951\xe2\x80\x931952 Broadwayn revyyss\xc3\xa4 Two on the Aisle. Marchand oli John Hustonin elokuvassa Punainen mylly (1952) oli Henri de Toulouse-Lautrecin prostituoitu rakastaja. H\xc3\xa4n sai roolista parhaan naissivuosan Oscar-ehdokkuuden ja voitti Golden Globen parhaana uutena naisn\xc3\xa4yttelij\xc3\xa4n\xc3\xa4. Punaisen myllyn j\xc3\xa4lkeen Marchand n\xc3\xa4ytteli ranskalaisessa elokuvassa Unkarilainen rapsodia (1954) ja lyhyess\xc3\xa4 impressionistisessa tanssielokuvassa Romantic Youth, johon Marchand teki itse my\xc3\xb6s koreografian._NEWLINE_Petit koreografioi Lontooseen Marchandille baletin Lady in the Ice (1953), jonka ohjasi Orson Welles. London Festival Ballet\xe2\x80\x99n kanssa Marchand tanssi vuosina 1955\xe2\x80\x931956. Uransa my\xc3\xb6hemmiss\xc3\xa4 vaiheissa h\xc3\xa4n esiintyi pariisilaisissa varieteeteattereissa ja vierailevana tanssijana useissa balettiseurueissa.'